Будучаму бізнэсмену было б нядрэнна наведаць інтэрнэт і пачытаць заканадаўства, якое тычыцца прадпрымальніцкай дзейнасці. Вядома, гэта не раман Дзюма — месцамі можа быць сумна і нудна, але ж трэба хоць трохі мець уяўленне пра тое, у якіх умовах прыйдзецца працаваць. Як мінімум, трэба адшукаць Агульнадзяржаўны класіфікатар "Віды эканамічнай дзейнасці" (ён ёсць, напрыклад, на сайце Нацыянальнага статыстычнага камітэта) і ў гэтым дакуменце знайсці від дзейнасці, якім вы хочаце займацца, і яго код.